پولش ویکیپیڈیا

پولش ویکیپیڈیا  آزاد دائرۃ المعارف ویکیپیڈیا کا پولش نسخہ جس کا آغاز 26 ستمبر 2001ء کو  ہوا۔ اس نسخہ میں فی الحال  مضامین ہیں۔ یہ ویکیپیڈیا کا دسواں بڑا نسخہ ہے۔ نیز پولش ویکیپیڈیا روسی ویکیپیڈیا کے بعد سلاوی زبان کا دوسرا سب سے بڑا نسخہ ہے۔

تاریخ

پولش ویکیپیڈیا کی ابتدا ایک آزاد منصوبے کے طور پر wiki.rozeta.com.pl ڈومین پر ہوئی تھی لیکن انگریزی ویکیپیڈیا کے مشورے پر اسے 12 جنوری 2002ء کو http://pl.wikipedia.com ڈومین پر لایا گیا اور پھر اسی سال 22 نومبر کو  http://pl.wikipedia.org پر منتقل کر دیا گیا۔  نووارد صارفین کو ڈومین اسکواٹنگ/ سائبر اسکواٹنگ سے کسی طرح کی دشواری نہ ہو اس کے لیے پولش ویکیپیڈیا نے اپنا ایک الگ ڈومین wikipedia.pl بنایا جو صارف کو pl.wikipedia.org پر لے جاتا ہے۔ 
27 جنوری 2005ء کو پولش ویکیپیڈیا کے بانی Krzysztof P  ، Jasiutowicz  اور Paweł Jochym کو Internet Obywatelski (عوامی انٹرنیٹ) تنظیم نے 2004ء میں سال کا انٹرنیٹ شہری منتخب کیا۔ 
جولائی 2005ء کو tsca.bot (انٹرنیٹ بوٹ کو فرانسیسی، پولش اور اطالوی بلدیہ کے سرکاری ڈاٹا اور شماریات کو پولش ویکیپیڈیا پر اپلوڈ کرنے کا حکم ہوا۔ کچھ ہی ماہ میں بوٹ نے 40,000 سے زیادہ مضامین اپلوڈ کیے۔  13 اکتوبر 2009ء کو پولش ویکیپیڈیا نے Jan Łukasiewicz کی انعامی تقریب میں سماجی اختراع  کا خصوصی اعزاز  حاصل کیا۔ Jan Łukasiewicz پولش آئی ٹی کمپنیوں میں سب سے اچھے اختراعات کو نشان زد کرتی ہے اور حوصلہ افزائی کرتی ہے۔ 24 ستمبر 2013ء کو پولش ویکیپیڈیا نے 1,000,000 مضامین مکمل کیے۔  اپریل 2016ء کو پولش ویکیپیڈیا پر 1140 فعال صارفین تھے جنہوں نے اس مہینہ میں کم از کم 5 ترامیم کی تھیں۔

پولش ویکیپیڈیا ڈی وی ڈی میں
پولش ویکیپیڈیا کا متنی مجلہ انٹر اسپیشل کاغذی ایڈیشن کے ساتھ ساتھ سنہ 2005ء میں پہلی دفعہ ڈی وی ڈی میں بھی شائع ہوا۔ ناشر نے بازار میں ڈی وی ڈی میہا کروانے سے قبل ویکیمیڈیا فاؤنڈیشن سے اجازت لینے کی زحمت نہیں کی جس کی وجہ سے ڈی وی ڈی والا ایڈیشن ہی غیر قانونی ہو گیا کیونکہ اس سے گنو آزاد مسوداتی اجازت نامہ کی خلاف ورزی ہوئی تھی۔ مزید یہ کہ ڈی وی ڈی میں استعمال شدہ سافٹ ویئر ونڈوز-98 میں درست کام نہیں کر رہا تھا۔ 
ڈی وی ڈی کا دوسرا ایڈیشن ویکیمیڈیا پولاسکا (ویکیمیڈیا فاؤنڈیشن کی پولش شاخ) اور پولش پبلشر ہیلیون کے تعاون سے جاری کیا گیا۔ اس میں 4 جون 2006ء سے قبل لکھے گئے مضامین شامل تھے۔ یہ ایڈیشن 24 نومبر 2006ء کو مکمل ہوا اور جولائی 2007ء کے اواخر میں 39 ژلوٹی کی قیمت میں دوبارہ شائع کیا گیا۔

حوالہ جات

بیرونی روابط

  پولش ویکیپیڈیا
  Polish Wikipedia mobile version

پولش زبان کی ویب سائٹس
ویکیپیڈیا بلحاظ زبان
2001ء انٹرنیٹ کی تاسیسات
Short description is different from Wikidata